Tulude- ja tarbimispoolse kasvuindeksi muutumist iseloomustab tabel 1. Netoekspordi vähenemise (reaaleksport suurenes ca 10%, reaalimport 19%) mõju tarbimispoolsele indeksile oli väiksem kui 1994. aastal. Siseturu nõudlus kasvas eelkõige investeeringute arvel. Avaliku tarbimise suurenemine oli seotud eeskätt kaudsete maksude laekumise kasvuga, millest suure osa andis impordilt laekunud maksutulu suurenemine. Eriti kiiresti suurenesid laekumised aktsiisidest (majanduse reaalkasvu hinnangus on aktsiisimaksu laekumisi korrigeeritud maksumäärade muuduga). Siin realiseerus Valitsuse majanduspoliitika põhimõte - maksustada rohkem tarbimist ning vähem tootmist.